Seymour av Flynn

**Seymour av Flynn** (født **Seymour Diggs**) (ca. 200 – 238) var den andre dronningen av Flynn, og regjerte som dronning sammen med kong Ásketills første hustru: Eulalia I. Hun var i første omgang gift med ridder Wave, som hun fikk ett barn med – men som døde før det nådde 9 år. Hun fødte senere fem barn til kong Ásketill, men alle døde av barnesykdommer. Hun var søsteren til Eliza Diggs.

## ***Biografi***

### **Tidlig liv**

Seymour var født som en enkel bondejente som tjente under huset Wave, som regjerte over Wave-området – senere gjort om til Olwyn-upon-Wave. Hun ble kjent med den nesten 10 år eldre riddersønnen da hun tjenestegjorde som hans families skuespiller. Familien hans hadde for vane å finne "fine" landsens piker, og oppdra dem til å bli fungerende noble kvinner: Seymour og søsteren var et slikt tilfelle. De ble begge bragt med til Wave-godset, hvor de ble undervist i å lese sangtekster og noter, samt synge og komponere egne sanger. Diggs-søstrene ble lagt merke til av lærerne, og ble satt til å underholde på festene til Wave-klanen.

I lys av sin skjønnhet og vakre stemmer, ble Diggs-søstrene giftet bort til hver av Wave-brødrene – Seymour var allikevel den som ville bli den vordende damen av Wave, da hun fikk den eldste. Hun ble senere gitt denne tittelen, og fødte sin mann en sønn. Hun så for seg at livet hennes kom til å bli storartet, men det kom et sår i dette da hun mistet gutten til en alminnelig febersykdom. Utsiktene om et godt liv fordunstet helt da Felix Flynn Ewald begynte en kampanje mot adelsmenn. Han hadde store tanker om seg og sin familie, og utfordret blant annet Streisand- og Tress-dynsastiene til krig. Han seiret alle slagene han kjempet, og sto snart på trammen av Wave-godset.

### **Dronning av Flynn**

Da ridder Olwyn gikk til angrep på den fyrrige adelsmannen fra Flynn by, tok det ikke mer enn et par timer før slaget var avgjørt, og adelsmannen ankom Wave-godset med ektemannens hode for Seymour. Med mindre hun gikk med på å gifte seg med ham, ville hun lide samme skjebne – på lik linje med hennes familie. For å beskytte søsteren sin, gikk hun med på det. Da de returnerte til Flynn by i 231, gikk det ikke mer enn ett år før hun og Eulalia ble kronet dronninger av Flynn – med en mann som kongens "hemmelige" elsker.

Som en dronning som prøvde bare å beskytte sin søster, tantebarn og sviger-familie, prøvde hun så hardt hun kunne å tilfredsstille monarken – men Eulalia var mer oppvakt og den større interessen av kongen. De gangene Seymour ble gravid, var det stadig rykter om det var hennes og monarkens, eller om det var noen elskere med i bildet – og da især svogeren Laurence. Dette gjorde henne svært isolert og kald, og hun elsket dermed heller ingen av barna sine. Hun ble deprimert for at ingen trodde henne og stadig beskyldte henne for å være utro mot monarken. Da det femte barnet hennes ble beskyldt for å være en bastard, gjorde hun slutt på lidelsene ved å hoppe fra et vindu med den lille gutten i armene.

### **Ettermæle**

På grunn av sin triste slutt, ble det innført en hviledag som i dag er kjent som mourning day – en dag hvor alle personer som har begått selvmord innen det siste året, skal skrives på en steintavle i Flynn by. På denne måten skal sørgende familier kunne besøke familiene sine.

I sin samtid av sin død, fikk hun tilnavnet **Seymour Selvmorder**, en tittel hun fikk på grunn av at hun myrdet sitt eget barn da hun tok sitt eget liv.

## ***Trivia***

1. *Seymour* kommer fra et normansk etternavn som opprinnelig tilhørte en person som kommer fra den franske kommunen Saint-Maur-des-Fossés.
2. *Diggs* er et navn for et individ som hadde and-lignende gange eller fysiske trekk lik en and. Etternavnet Diggs er hentet fra de gammelt engelske ordene *duc*, *duk*, *duke*, *douc* og *doke* som alle betyr "and".
3. *Wave* er det engelske ordet for bølge
4. *Ewald* kommer fra et germansk navn som var sammensatt av elementene *ewa* "lov, kutyme" og *wald* "herske".